Swear It Again

Ang "Swear It Again" ay isang awitin ng boyband na Irlandes na Westlife, at inilabas bilang kanilang unang isahang awit mula sa kanilang lunsarang album na Westlife. Umabot ito sa unang puwesto sa Talaan ng mga Isahang Awit sa UK (UK Singles Chart) sa loob ng dalawang linggo noong Mayo 1999. Nakapagbenta ito ng 182,000 sa loob ng unang dalawang linggo ng paglabas nito at namalagi ng 13 linggo sa mga talaan. Ito ang una sa kanilang labing-apat na numero unong isahang awit sa UK. Hanggang sa ngayon, ito lamang ang tanging isahang awit ng Westlife na naitalá sa Estados Unidos, na umabot hanggang sa ika-20 at ika-75 puwesto sa Hot 100 Year End Chart ng magasing Billboard noong taong 2000. Ang awitin ay kinanta nang live sa Miss Teen USA 2000. Ang isahang awit ay nakapagbenta ng mahigit 365,000 kopya hanggang ngayon sa UK at Estados Unidos at naabot ang estadong ginto (gold status) roon.

 Mga sanggunian 

Kategorya:Mga awit